Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 403

8. Fûszerpaprika-feldolgozás 8.1. A szennyezett övezetben végezhetõ munkafolyamatok megegyeznek a konzervgyártásnál elõírtakkal, a feldolgozásnál a 4. számú melléklet 1.2.2. pontjában foglaltak is irányadók. 8.2.1. A nyers fûszerpaprikát gondos mosás után szabad szeletelni és szárítani. 8.2.2. Utóérlelni romlatlan, ép, nyers fûszerpaprikát szabad. Szárítópados utóérlelésnél a rétegvastagságot úgy 2003/91. szám kell megválasztani, hogy az utóérlelés alatt befülledés, penészedés vagy erjedés ne következhessen be. Az utóérlelés teljes tartama alatt is szükséges biztosítani a rágcsálómentességet. 8.2.3. A fûszerpaprika-õrlemény elõállítására és kiszerelésére szolgáló berendezéseket, vezetékeket más minõségû paprika szállítása elõtt is, de legalább hetente egy alkalommal, rendszeresen tisztítani, fertõtleníteni és hatásosan rovarmentesíteni, 24 óránál hosszabb leálláskor a szárítót takarítani és fertõtleníteni kell.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes